stanford-oval/wikipedia huggingface dataset:
เม่นใหญ่แผงคอยาว

| เม่นใหญ่แผงคอยาว |
| --- | --- |

เม่นใหญ่แผงคอยาวที่อุทยานแห่งชาติแก่งกระจาน จังหวัดเพชรบุรี
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Hystricidae
สกุล:: Hystrix
สกุลย่อย:: Acanthion
สปีชีส์:: H.  brachyura
ชื่อทวินาม
Hystrix brachyura Linnaeus, 1758

ชนิดย่อย
  H. b. bengalensis Blyth, 1851  H. b. brachyura Linnaeus, 1758  H. b. hodgsoni (Gray, 1847)  H. b. punungensis (สูญพันธุ์) †  H. b. subcristata Swinhoe, 1870  H. b. yunnanensis Anderson, 1878 
เม่นใหญ่แผงคอยาวจัดแสดงในสวนสัตว์







เม่นใหญ่แผงคอยาว (อังกฤษ: Malayan porcupine, Himalayan porcupine, Large porcupine; ชื่อวิทยาศาสตร์: Hystrix brachyura) เป็นเม่นขนาดใหญ่ หูและหางสั้น ขนตามลำตัวสีดำหรือสีน้ำตาลเข้มเกือบดำ มีขนแข็งแหลมและยาวมากบนหลังและสะโพก ซึ่งขนดังกล่าวจะชี้ตรงไปทางด้านหลัง ก้านขนมีสีขาว บางเส้นอาจมีวงสีดำสลับอยู่ ขนแผงคอยาวประมาณ 3-6 เซนติเมตร มีสีน้ำตาลเข้ม มีฟันหน้าที่ใหญ่ยาวและแข็งแรงมาก
มีความยาวลำตัวและหัว 63.5-72.5 เซนติเมตร ความยาวหาง 6.4-11.4 เซนติเมตร น้ำหนัก 20-27 กิโลกรัม
มีการกระจายพันธุ์ในเนปาล, อินเดีย, ภูฏาน, จีน, บังกลาเทศ, พม่า, ไทย, ลาว, กัมพูชา, เวียดนาม, มาเลเซีย, เกาะบอร์เนียวและเกาะสุมาตรา
สามารถปรับตัวให้อยู่ในสภาพแวดล้อมที่หลากหลายได้ ทั้งป่าสมบูรณ์และป่าเสื่อมโทรมที่ผ่านการทำลายมาแล้ว หลับนอนในโพรงที่ขุดขึ้นมาเอง บริเวณปากโพรงจะปกคลุมด้วยพืชรกชัฏเพื่ออำพราง ออกหากินในเวลากลางคืน กินอาหารจำพวกรากพืช หน่อไม้ เปลือกไม้ ผลไม้สุกที่ร่วงจากต้น กระดูกสัตว์รวมทั้งเขาสัตว์ด้วย เช่น เขาของเก้งหรือกวางที่ผลัดทิ้งเพื่อเพิ่มแคลเซี่ยมให้กับร่างกาย อีกทั้งเป็นการขัดฟันไม่ให้ยาวเกินไปในตัวด้วย นอนหลับในเวลากลางวันในโพรง โดยจะลากเอาเขาหรือกระดูกสัตว์เข้ามาแทะถึงในโพรง
เมื่อพบศัตรูจะกระทืบเท้าเสียงดัง หากไม่สำเร็จจะค่อย ๆ เดินหนี หากศัตรูยังตามมา จะวิ่งหนีรวดเร็วและหยุดอย่างกะทันหัน เพื่อให้ศัตรูหยุดไม่ทันและถูกหนามแหลมทิ่ม
โดยปกติจะสั่นขนของตัวเองอยู่เสมอ ทำให้มักได้ยินเสียงการกระทบกันของเส้นขนอยู่บ่อย ๆ ซึ่งเป็นการอวดศักยภาพของตัวเอง หรือแม้แต่เดินธรรมดา ๆ ก็จะได้ยินเสียงเส้นขนลากกับพื้น เม่นใหญ่แผงคอยาวออกลูกครั้งละ 2-3 ตัว มีอายุสูงสุดในที่เลี้ยง 27 ปี
แหล่งข้อมูลอื่น

เม่นใหญ่แผงคอยาว เก็บถาวร 2012-06-18 ที่ เวย์แบ็กแมชชีน
สมเด็จพระราชินีนาถคริสตีนาแห่งสวีเดน

สมเด็จพระราชินีนาถคริสตีนาแห่งสวีเดน เป็นพระราชธิดาใน พระเจ้ากุสตาฟที่ 2 อดอล์ฟแห่งสวีเดน ประสูติในปี ค.ศ. 1626 ในพระราชวังสตอกโฮลม์ ประเทศสวีเดน พระนางมีบุคลิกลักษณะเหมือนผู้ชายมากกว่าผู้หญิง โปรดการทรงม้า การลุกนั่งแบบผู้ชายและฉลองพระองค์สั้นผู้รับใช้เบื้องพระยุคลบาทเรียกพระนางว่า เจ้าชายคริสติน่า
ครองราชย์

พระนางขึ้นครองราชย์ตอนพระชันษาครบ 6 ปี การศึกษาของพระองค์เท่ากับรัชทายาททั้งหลาย และการศึกษาอย่างมหาศาลทำให้พระนางเบื่อกับการเป็นกษัตริย์ จึงทำให้พระเจ้าชาลส์ที่ 10 กุสตาฟผู้เป็นญาติของพระองค์ขึ้นครองราชย์แทน เป็นเวลา 22 ปีที่น่าเบื่อของพระนาง พระนางทรงลงพระนามในสนธิสัญญาสงบศึกกับเยอรมันเป็นอย่างแรกสุด
การสละราชบัลลังก์

หลังพระนางสละราชบัลลังก์ พระนางพร้อมด้วยบริวารใกล้ชิดเดินทางไปเข้าเฝ้าพระสันตปาปาและก็เปลี่ยนมานับถือโรมันคาทอลิกพระนางชอบทำตัวให้เป็นที่สนใจเมื่ออยู่ในโรม 
ชวนคนใหญ่คนโตในโรมทะเลาะ พระสันตปาปาทรงอยากให้พระนางออกไปจากโรมเสียที พระสันตปาปาจึงพระราชทานเงิน 10,000 เหรียญให้พระนางกลับสวีเดนเมื่อวันที่ 19 กรกฎาคม ค.ศ. 1656
และเสด็จแวะไปหา พระเจ้าหลุยส์ที่ 14 พระเจ้าหลุยส์ทรงต้อนรับอย่างสมพระเกียรติที่พระราชวังฟองแตนโบล พระนางสั่งสังหาร เคานต์ เมนาล เดซิ ที่มีตำแหน่งเจ้ากรมอัศวราชโดยเพราะท่านเคานต์เขียนจดหมายตำหนิพระนาง พระนางยังพยายามเป็นกษัตริย์เนเปิลส์ และโปแลนด์แต่ไม่สำเร็จ
การกลับสู่โรมและการเสด็จสวรรคต

พระนางไม่สามารถกลับสวีเดนได้แล้ว พระนางจึงกลับสู่โรมพระนางอดทำตัวเป็นที่สนใจไม่ได้แต่ไม่มีใครสนเลย พระนางเสด็จสวรรคตในปี ค.ศ. 1689 พระศพถูกเก็บไว้ในมหาวิหารเซนต์ปีเตอร์
สมุดภาพ

| ด ค กเจ้าหญิงแห่งสวีเดนโดยกำเนิด |
| --- | --- |
The generations indicate descent form Gustav I, from the House of Vasa, and continues through the Houses of Palatinate-Zweibrücken, Holstein-Gottorp; and the Bernadotte, the adoptive heirs of the House of Holstein-Gottorp, who were adoptive heir of the Palatinate-Zweibrückens.
รุ่นที่ 1:  Catharina, Countess of Ostfriesland  Cecilia, Margravine of Baden-Rodemachern  Anna, Countess Palatine of Veldenz  Sophia, Duchess of Saxe-Lauenburg  Elizabeth, Duchess of Mecklenburg-Gadebusch 
รุ่นที่ 2:  Princess Isabella  Princess Sigrid  Princess Anna  Princess Margareta Elizabeth  Princess Elizabeth Sabina  Catharina, Countess Palatine of Zweibrücken  Princess Maria  Princess Christina  Princess Maria Elizabeth, Duchess of Östergötland*  Princess Christina 
รุ่นที่ 3:  Princess Anna Maria^  Princess Catharina^  Princess Catharina^  Princess Anna Constance^  Anna Catharina Constance, Hereditary Countess Palatine of Neuburg^  Princess Christine  สมเด็จพระราชินีนาถคริสตีนาแห่งสวีเดน  Maria Eufrosyne, Countess Magnus Gabriel de la Gardie 
รุ่นที่ 4:  Princess Maria Anna Isabella^  Princess Maria Anna Theresa^ 
รุ่นที่ 5:  Hedvig Sophia, Duchess of Holstein-Gottorp  สมเด็จพระราชินีนาถอูลริกาแห่งสวีเดน 
รุ่นที่ 6:  ไม่มี 
รุ่นที่ 7:  Princess Sophia Albertina 
รุ่นที่ 8:  Princess Louisa Hedwig 
รุ่นที่ 9:  Sophie, Grand Duchess of Baden  Princess Amelia  Cecilia, Grand Duchess of Oldenburg 
รุ่นที่ 10:  Carola, Queen of Saxony  เจ้าหญิงยูเชนี** 
รุ่นที่ 11:  สมเด็จพระราชินีลูอีสแห่งเดนมาร์ก** 
รุ่นที่ 12:  เจ้าหญิงมาร์กาเรธา เจ้าหญิงแอกเซิลแห่งเดนมาร์ก**  เจ้าหญิงมาร์ธา มกุฎราชกุมารีแห่งนอร์เวย์**  สมเด็จพระราชินีอัสตริดแห่งเบลเยียม 
รุ่นที่ 13:  สมเด็จพระราชินีอิงกริดแห่งเดนมาร์ก 
รุ่นที่ 14:  เจ้าหญิงมาร์กาเรธา, นางอัมเบลอร์  เจ้าหญิงบีร์กิตตา เจ้าหญิงโยฮันน์ เกออร์กแห่งโฮเอินโซลเลิร์น  เจ้าหญิงเดซีเร บารอนนีลส์ ออกุส ซิลเวอร์ชิลด์  เจ้าหญิงคริสตินา, นางแมกนูซัน 
รุ่นที่ 15:  เจ้าหญิงวิกตอเรีย มกุฎราชกุมารีแห่งสวีเดน ดัชเชสแห่งวาสเตอร์เกิตลันด์  เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ 
รุ่นที่ 16:  เจ้าหญิงเอสเตลล์ ดัชเชสแห่งเอิสเตร์เยิตลันด์  เจ้าหญิงเลโอนอร์ ดัชเชสแห่งกอตลันด์  เจ้าหญิงอาเดรียน ดัชเชสแห่งเบลคิงแง 
* ทรงเป็นเจ้าหญิงเเห่งสวีเดนจากการสมรสด้วย ^ทรงเป็นเจ้าหญิงเเห่งโปแลนด์และลิทัวเนียโดยกำเนิดด้วย ** ทรงเป็นเจ้าหญิงแห่งนอร์เวย์ด้วย
สมเด็จพระราชินีนาถคริสติน่าในปี ค.ศ.1653
อนุสาวรีย์พระนางคริสติน่า
จังหวัดเลิมด่ง

| จังหวัดเลิมด่ง Tỉnh Lâm Đồng |
| --- | --- |
จังหวัด
นครด่าหลัต
ที่ตั้งของจังหวัดเลิมด่งในประเทศเวียดนาม

พิกัด: 11°57′N 108°26′E﻿ / ﻿11.950°N 108.433°E﻿ / 11.950; 108.433
ประเทศ:  เวียดนาม
ภูมิภาค: ที่สูงตอนกลาง
เมืองศูนย์กลางการปกครอง: นครด่าหลัต
เขตการปกครองย่อย: 2 นคร, 10 อำเภอ
พื้นที่
 • ทั้งหมด: 9,783.2 ตร.กม. (3,777.3 ตร.ไมล์)
ประชากร (ค.ศ. 2021)
 • ทั้งหมด: 1,615,500 คน
 • ความหนาแน่น: 170 คน/ตร.กม. (430 คน/ตร.ไมล์)
ประชากรศาสตร์
 • กลุ่มชาติพันธุ์: เวียดนาม, เกอฮอ, หมะ, หนุ่ง
จีดีพี
 • ทั้งหมด: 78.433 ล้านล้านด่งเวียดนาม 3.406 พันล้านดอลลาร์สหรัฐ
เขตเวลา: UTC+7 (เวลาอินโดจีน)
รหัสโทรศัพท์: 63
รหัส ISO 3166: VN-35
เว็บไซต์: www.lamdong.gov.vn
เลิมด่ง (เวียดนาม: Lâm Đồng, ฟังไฟล์:Lam Dong.ogg) เป็นจังหวัดที่ตั้งอยู่ในภูมิภาคที่สูงตอนกลางของเวียดนาม เมืองศูนย์กลางการปกครองของจังหวัดคือ นครด่าหลัต มีอาณาเขตติดต่อกับจังหวัดคั้ญฮหว่าและจังหวัดบิ่ญถ่วนทางทิศตะวันออก, จังหวัดด่งนายทางตะวันตกเฉียงใต้, จังหวัดนิญถ่วนทางตะวันออกเฉียงใต้, จังหวัดดั๊กลักทางทิศเหนือ และจังหวัดดั๊กนงทางตะวันตกเฉียงเหนือ เลิมด่งเป็นจังหวัดบนที่สูงตอนกลางเพียงจังหวัดเดียวที่ไม่ได้ร่วมชายแดนทางทิศตะวันตกกับประเทศกัมพูชา
เขตการปกครอง

จังหวัดเลิมด่งแบ่งการปกครองออกเป็น 12 เขตการปกครองระดับอำเภอ ประกอบด้วย 2 นคร และ 10 อำเภอ และเขตการปกครองระดับอำเภอเหล่านี้ยังแบ่งย่อยออกไปอีกเป็น 18 แขวง, 12 เมืองระดับตำบล และ 118 ตำบล
| เขตการปกครอง ระดับอำเภอ | เขตการปกครอง ระดับอำเภอ | พื้นที่ (ตร> กม.).พื้นที่ (ตร.กม.) | เขตการปกครองระดับตำบล> แขวง | เขตการปกครองระดับตำบล> เมือง | เขตการปกครองระดับตำบล> ตำบล |
| --- | --- | --- | --- | --- | --- |
| นครบ๋าวหลก | Thành phố Bảo Lộc | 232.20 | 6 |  | 5 |
| นครด่าหลัต | Thành phố Đà Lạt | 394.64 | 12 |  | 4 |
| อำเภอบ๋าวเลิม | Huyện Bảo Lâm | 1465.00 |  | 1 | 13 |
| อำเภอก๊าตเตียน | Huyện Cát Tiên | 427.20 |  | 2 | 9 |
| อำเภอดะฮวาย | Huyện Đạ Huoai | 494.40 |  | 2 | 8 |
| อำเภอดะแต๋ | Huyện Đạ Tẻh | 527.90 |  | 1 | 10 |
| อำเภอดามซง | Huyện Đam Rông | 892.20 |  | 2 | 8 |
| อำเภอซีลิญ | Huyện Di Linh | 1614.64 |  | 1 | 18 |
| อำเภอเดินเซือง | Huyện Đơn Dương | 611.56 |  | 1 | 8 |
| อำเภอดึ๊กจ่อง | Huyện Đức Trọng | 901.80 |  | 1 | 14 |
| อำเภอหลักเซือง | Huyện Lạc Dương | 1312.33 |  | 1 | 5 |
| อำเภอเลิมห่า | Huyện Lâm Hà | 979.52 |  | 2 | 14 |
สถานที่ท่องเที่ยว

อุทยานแห่งชาติก๊าตเตียน
ภูเขาลางเบียง
ทะเลสาบเตวี่ยนเลิม
แหล่งข้อมูลอื่น

เว็บไซต์จังหวัดเลิมด่ง เก็บถาวร 2009-01-17 ที่ เวย์แบ็กแมชชีน
| ด ค กเขตการปกครองของประเทศเวียดนาม |
| --- | --- |
ภาค:  ชายฝั่งตอนกลางใต้  ชายฝั่งตอนกลางเหนือ  ดินดอนสามเหลี่ยมปากแม่น้ำโขง  ดินดอนสามเหลี่ยมปากแม่น้ำแดง  ที่สูงตอนกลาง  ภาคตะวันตกเฉียงเหนือ  ภาคตะวันออกเฉียงใต้  ภาคตะวันออกเฉียงเหนือ 
เทศบาลนคร:  เกิ่นเทอ  ดานัง  ฮานอย  โฮจิมินห์  ไฮฟอง 
จังหวัด:  กว๋างจิ  กว๋างนาม  กว๋างนิญ  กว๋างบิ่ญ  กว๋างหงาย  กอนตูม  ก่าเมา  กาวบั่ง  เกียนซาง  คั้ญฮหว่า  จ่าวิญ  ซ้อกจัง  ซาลาย  เซินลา  ด่งท้าป  ด่งนาย  ดั๊กนง  ดั๊กลัก  เดี่ยนเบียน  เต็ยนิญ  เตวียนกวาง  เตี่ยนซาง  เถื่อเทียนเว้  ทัญฮว้า  ท้ายเงวียน  ท้ายบิ่ญ  นามดิ่ญ  นิญถ่วน  นิญบิ่ญ  บักเลียว  บั๊กกั่น  บั๊กซาง  บั๊กนิญ  บ่าเสียะ-หวุงเต่า  บิ่ญเซือง  บิ่ญดิ่ญ  บิ่ญถ่วน  บิ่ญเฟื้อก  เบ๊นแจ  ฟู้เถาะ  ฟู้เอียน  ล็องอาน  ลายเจิว  เลิมด่ง  หลั่งเซิน  หล่าวกาย  หวิญฟุก  หวิญล็อง  ห่าซาง  ห่าติ๋ญ  ห่านาม  หายเซือง  เหงะอาน  เหิ่วซาง  อานซาง  เอียนบ๊าย  ฮหว่าบิ่ญ  ฮึงเอียน 
อดีตจังหวัด:  เจิวด๊ก  มิญหาย  ล็องโห่  หวิญฟู้  ห่าเซินบิ่ญ  ห่าเต็ย  ห่านามนิญ  ห่าบั๊ก  เหงะติ๋ญ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
ประเทศนิการากัวในโอลิมปิกฤดูร้อน

ประเทศนิการากัวในโอลิมปิก
จาง ม่านอวี้
เกร็ดเล็กเกร็ดน้อย

ครั้งหนึ่ง จางม่านอวี้ เคยให้สัมภาษณ์ถึงบทบาทการแสดงในภาพยนตร์ 2 เรื่อง ที่เคยส่งให้เธอคว้ารางวัลทางการแสดงมาแล้ว ว่าอันที่จริงแล้วเธอเองไม่ได้เป็นตัวเลือกแรกในหนังทั้ง 2 เรื่องนั้นด้วยซ้ำ
โดยครั้งหนึ่งซูเปอร์สตาร์ผู้ล่วงลับ เหมยเยี่ยนฟาง ต้องถอนตัวจากภาพยนตร์เรื่อง Center Stage ,1992 (สตรีที่โลกแกล้งให้แพงน้ำตา) เพราะไม่สามารถเดินทางไปทำงานที่จีนแผ่นดินใหญ่ได้ เธอจึงได้สวมบทแทน ต่อมาเธอก็ได้แสดงในภาพยนตร์เรื่อง Comrades, Almost A Love Story ,1996 (เถียนมีมี่ 365 วัน รักเธอคนเดียว) หนังที่ประสบความสำเร็จด้านรางวัลมากมาย เพราะนักร้องสาว หวังเฟย (Faye Wong) ปฏิเสธข้อเสนอในหนังเรื่องนี้อีก
"ถ้าฉันไม่ได้แสดงใน Center Stage เส้นทางต่างๆ ก็คงเปลี่ยนแปลงไปเลย และตอนแสดงเรื่อง Comrades, Almost A Love Story ก็เหมือนกัน เพราะนักร้องสาว หวังเฟย ปฏิเสธบทนี้ ปีเตอร์ ชาน ก็เลยยื่นข้อเสนอให้ฉันแทน กลายเป็นว่าฉันมักจะได้รางวัลเวลารับบทที่ต้องแสดงแทนใครอยู่เสมอค่ะ"
แหล่งข้อมูลอื่น

Maggie Cheung ที่อินเทอร์เน็ตมูวีเดตาเบส
ทิฟฟานีแอนด์โค

| --- | --- |

ฟิฟธ์อเวนิวแฟล็กชิปสโตร์ ในปี 2019
ชื่อเดิม: ทิฟฟานี, ยังแอนด์แอลลิส (1837–1853)
ประเภท: บริษัทย่อย
ISIN: US8865471085 
อุตสาหกรรม: การค้าปลีก
ก่อตั้ง: 18 กันยายน 1837 (187 ปีก่อน) (1837-09-18)
ผู้ก่อตั้ง: ชาร์ลส์ ลูวิส ทิฟฟานี จอห์น บี. ยัง
สำนักงานใหญ่: 200 ฟิฟธ์อเวนิว, นครนิวยอร์ก รัฐนิวยอร์ก, สหรัฐ 10022
จำนวนที่ตั้ง: 326 (March 27, 2020)
พื้นที่ให้บริการ: ทั่วโลก
บุคลากรหลัก: Anthony Ledru (CEO)  Alexandre Arnault (EVP) Michael Burke (Chairman)
รายได้:  US$4.44 billion (FY Jan. 31, 2019)
รายได้จากการดำเนินงาน:  $790.3 million (FY Jan. 31, 2019)
รายได้สุทธิ:  $586.4 million (FY Jan. 31, 2019)
สินทรัพย์:  $5.33 billion (FY Jan. 31, 2019)
ส่วนของผู้ถือหุ้น:  $3.12 billion (FY Jan. 31, 2019)
พนักงาน: 14,200 (2019)
บริษัทแม่: แอลวีเอ็มเอช
เว็บไซต์: tiffany.com
เชิงอรรถ / อ้างอิง 
ทิฟฟานีแอนด์โค (อังกฤษ: Tiffany & Co., มักนิยมเรียกทิฟฟานี) เป็นอัญมณีและเครื่องประดับของสหรัฐอเมริกา และการค้าปลีกเฉพาะทางที่มีสำนักงานใหญ่ตั้งอยู่ที่นครนิวยอร์ก โดยขายเครื่องประดับเงินสเตอริง จีน คริสตัล น้ำหอม ขวดน้ำ นาฬิกา ของใช้ส่วนตัว และเครื่องหนัง ทิฟฟานีเป็นที่รู้จักในสินค้าฟุ่มเฟือย โดยเฉพาะอย่างยิ่งเพชรและเครื่องประดับเงินสเตอร์ริง ทำการตลาดเองในฐานะผู้ชี้ขาดเรื่องรสนิยมและสไตล์ สินค้าเหล่านี้มีจำหน่ายที่ร้านทิฟฟานี ผ่านการส่งเมล์ และการขายสินค้าของบริษัท
ทิฟฟานีแอนด์โค ก่อตั้งขึ้นในปี 1837 โดยชาร์ลส์ ลูวิส ทิฟฟานี และเป็นที่รู้จักมีชื่อเสียงในต้นศตวรรษที่ 20 ภายใต้ทิศทางศิลปะของลูกชายของเขา หลุยส์ คอมฟอร์ท ทิฟฟานี ในปี 2018 ยอดขายสุทธิมีมูลค่ารวม 4.44 พันล้านดอลลาร์สหรัฐ ในปี 2019 ทิฟฟานีเปิดร้าน 326 แห่งทั่วโลกในประเทศต่าง ๆ เช่น สหรัฐอเมริกา ญี่ปุ่น และแคนาดา เช่นเดียวกับภูมิภาคยุโรป ละตินอเมริกา และภูมิภาคเอเชียแปซิฟิก ต่อมาในเดือนมกราคมปี 2021 แอลวีเอ็มเอชได้ซื้อบริษัททิฟฟานีแอนด์โคในราคา 15.8 พันล้านดอลลาร์
ในเดือนกุมภาพันธ์ ค.ศ. 2024 ทิฟฟานีแอนด์โค ได้แต่งตั้ง เมธวิน โอภาสเอี่ยมขจร เป็น House Ambassador คนแรกของประเทศไทยและเอเชียตะวันออกเฉียงใต้ อีกสองเดือนต่อมาได้แต่งตั้งพิมพ์ชนก ลือวิเศษไพบูลย์ เป็น House Ambassador หญิงคนแรกของประเทศไทย
แหล่งข้อมูลอื่น

เว็บไซต์ทางการ
| ด ค กแอลวีเอ็มเอช |
| --- | --- | --- |
| คณะกรรมการผู้บริหาร |  Albert Frère  อังตวน อาร์โนต์  Bernadette Chirac  แบร์นาร์ อาร์โนต์  ชาลส์ พอเวลล์  Charles de Croisset  Delphine Arnault  Diego Della Valle  Felix Rohatyn  Gilles Hennessy  Hubert Védrine  Yves-Thibault de Silguy  |  |
| สินค้าแฟชั่นและเครื่องหนัง |  Berluti  เซลีน  ดู เอ็กซ์ มาชีนา  ดียอร์  Emilio Pucci  เฟนดี  เฟนตี  จีวองชี  เจดับเบิลยู แอนเดอร์สัน  เค็นโซ  โลเอเบ  Loro Piana  หลุยส์ วิตตอง  มาร์ก จาคอบส์  Moynat  Nicholas Kirkwood  Patou  พิงก์ เชิร์ตเมเกอร์  ริมอวา  สเตลลา แม็คคาร์ที  |  |
| น้ำหอมและเครื่องสำอาง |  Acqua di Parma  Benefit Cosmetics  Cha Ling  Fenty Beauty  Fresh  Givenchy Parfums  Guerlain  Kenzo Parfums  Maison Francis Kurkdjian  Make Up For Ever  Marc Jacobs Beauty  ปาฟูม คริสตีย็อง ดียอร์  โลเอเบ  |  |
| ค้าปลีก |  ดีเอ็ฟเอส  La Samaritaine  Le Bon Marché  เซฟอรา  สตาร์บอร์ดครูยส์เซอร์วีเซส  |  |
| นาฬิกาข้อมือและอัญมณี |  บุลการี  Chaumet  เฟร็ด  Hublot  Repossi  แท็ก ฮิวเออร์  ทิฟฟานีแอนด์โค  เซไนธ์  |  |
| ไวน์และสุรา |  Ao Yun  Ardbeg  Belvedere  Bodega Numanthia  Cape Mentelle  Chandon  Château Cheval Blanc  Château d’Yquem  Cheval des Andes  Clos des Lambrays  Cloudy Bay  Dom Pérignon  Glenmorangie  Hennessy  Krug  Mercier  Moët & Chandon  Newton Vineyard  Ruinart  Terrazas de los Andes  Veuve Clicquot  Volcan de mi Tierra  Woodinville  |  |
| ท่องเที่ยว |  เบลมงด์  Cheval Blanc  |  |
| อื่น ๆ |  Connaissance des Arts  Cova  Investir  Jardin d'Acclimatation  Le Parisien  Les Échos  Radio Classique  Royal Van Lent  |  |
รักฉบับใหม่หัวใจ 4 ดวง

| รักฉบับใหม่หัวใจ 4 ดวง |
| --- | --- |
ประเภท: โรแมนติก ดรามา คอมเมดี้
เค้าโครงจาก: สาวแกร่งแรงเกินร้อย โดย โยโกะ คามิโอะ
เขียนโดย: ยุน จี-รยุน
กำกับโดย: จุน กิ-ซัง
แสดงนำ: คู ฮเย-ซ็อน อี มิน-โฮ คิม ฮย็อน-จุง คิม บ็อม คิม จุน
ดนตรีแก่นเรื่องเปิด: พาราไดซ์ – ที-แมกซ์
ประเทศแหล่งกำเนิด: เกาหลีใต้
ภาษาต้นฉบับ: ภาษาเกาหลี
จำนวนตอน: 25 ตอน
การผลิต
ผู้อำนวยการผลิต: คิม ฮย็อง-อิล (สำนักงานใหญ่ละคร KBS)
ผู้อำนวยการสร้าง: กวัก จ็อง-ฮวาน (ทีมปฏิบัติการละคร KBS)
สถานที่ถ่ายทำ: เกาหลีใต้ มาเก๊า นิวแคลิโดเนีย
บริษัทผู้ผลิต: Group 8
ออกอากาศ
เครือข่าย: เคบีเอส2
ออกอากาศ: 5 มกราคม ค.ศ. 2009 (2009-01-05) – 31 มีนาคม ค.ศ. 2009 (2009-03-31)
การแสดงที่เกี่ยวข้อง
  รักใสใส หัวใจสี่ดวง (2001–2002, ไต้หวัน)  รักใสหัวใจเกินร้อย (2005–2008, ญี่ปุ่น)  รักใสใสหัวใจ 4 ดวง (2018, จีน)  หัวใจรักสี่ดวงดาว (2021, ไทย) 
รักฉบับใหม่หัวใจ 4 ดวง (เกาหลี: 꽃보다 남자; ฮันจา: 꽃보다 男子; อาร์อาร์: Kkotboda Namja; เอ็มอาร์: Kkotpoda Namja) เป็นละครโทรทัศน์ซีรีส์ของประเทศเกาหลีใต้ ที่สร้างจากมังงะโชโจ ของโยโกะ คามิโอะ ในชื่อสาวแกร่งแรงเกินร้อย (ญี่ปุ่น: 花より男子; โรมาจิ: Hana Yori Dango) นำแสดงโดย คู ฮเย-ซ็อน, อี มิน-โฮ, คิม ฮย็อน-จุง, คิม บ็อม และคิม จุน ออกอากาศทางช่องเคบีเอส2
เนื้อเรื่อง

โรงเรียนชินฮวาเป็นโรงเรียนสำหรับคนที่มีฐานะและชนชั้นทางสังคมระดับสูง สมาชิกทั้ง 4 คนอันประกอบด้วย หัวหน้าชื่อ กู จุน พโย (Goo Jun Pyo) เป็นทายาทของ บริษัท ชินฮวากรุ๊ปที่มีสาขาอยู่ทั่วโลก, ยุน จิ ฮู (Yoon Ji Hoo) เป็นหลานอดีตประธานาธิบดีเกาหลีใต้,โซ ยิ จอง (So Yi Jeong) เป็นนักปั้นดินเผาพรสวรรค์ที่เคยได้รับรางวัลจากยูเนสโกและวู บิน (woo Bin) ที่ครอบครัวประกอบธุรกิจรับเหมาก่อสร้างรายใหญ่และมีสามสัมพันธ์เครือข่ายที่สำคัญกับองค์กรใต้ดินมาเฟีย ทั้ง 4 คนเป็นเพื่อนรักกันและคบหากันมานานตั้งแต่ครั้งยังเป็นเด็ก
กึม จัน ดี (Geum Jan Di) เป็นเด็กหญิงบ้านๆที่ไม่ได้มีฐานะร่ำรวย ได้รับโอกาสเข้ามาเรียนในโรงเรียนชินฮวาเมื่อครั้งที่เธอช่วยชีวิตเด็กจากการคิดฆ่าตัวตายโดยกระโดดลงจากชั้นดาดฟ้า เธอจึงได้รับทุนการศึกษาจากท่านประธานบริษัทให้เรียนที่โรงเรียนชินฮวาเพื่อกลบกระแสข่าวในด้านไม่ดีนี้จากสาธารณะ เด็กนักเรียนในโรงเรียนต่างมีความคลั่งไคล้ใน F4 ยกเว้น กึมจันดี อย่างไรก็ตามเธอคิดว่า ยุน จิ ฮู (Yoon Ji Hoo) เป็นสมาชิกคนหนึ่งในกลุ่ม F4 ที่แตกต่างจากทั้งสามคน เมื่อกึมจันดีมีเรื่องกับ F4  เพื่อปกป้องเพื่อน (Oh Min Ji) ของเธอ เธอจึงกลายเป็นอริกับ กูจุนพโย ตั้งแต่นั้นเป็นต้นมา กึมจันดีถูก กูจุนพโย รังแกกลั่นแกล้งเธอตลอดมา แทบทุกครั้งที่เธอถูกรังแก จิ ฮู (Ji Hoo) ก็จะคอยปกป้องเธอเสมอ  กู จุน พโย เป็นที่รังเกียจของกึมจันดี และจิ ฮู ( Ji Hoo) ก็คือผู้ช่วยชีวิตเธอโดยตลอด แต่แล้วเรื่องก็ดำเนินไปจนกึมจันดีค้นพบว่าหัวใจของเธออยู่กับ กู จุน พโย
นักแสดงหลัก

คู ฮเยซอน เป็น กึมจันดี
กึมจันดี เธอเป็นลูกสาวของร้านซักแห้ง ในขณะที่เธอกำลังนำผ้าไปส่งที่โรงเรียนชินฮวา เธอช่วยนักเรียนที่ถูก F4 รังแกจากการฆ่าตัวตาย กึมจันดี เธอจึงได้รับทุนการศึกษาให้เข้าเรียนในโรงเรียนชินฮวา ในเวลานั้นเธอมักจะถูก กู จุน พโย รังแกเธอโดยตลอด
ลี มินโฮ เป็น กู จุน พโย
กู จุน พโย เป็นหัวหน้ากลุ่ม F4 (เป็นเด็กหนุ่มที่เด็กนักเรียนในโรงเรียนต่างนิยมและคลั่งไคล้) และเป็นทายาทผู้บริหารชินฮวา เขากลั่นแกล้งรังแกกึมจันดีโดยตลอด แต่หลังจากที่เธอยืนหยัดฮึดสู้กับวิธีการกลั่นแกล้งของเขา ลงท้ายเขาเองกลับตกหลุมรักเธอแทน
คิม ฮยอนจุง เป็น จี ฮู
จี ฮู เป็นสมาชิกของ F4 และเป็นหลานชายของอดีตประธานาธิบดีเกาหลี ความสามารถทางดนตรีของเขาดึงดูดความสนใจกึมจันดี และช่วยเหลือกึมจันดีเสมอมา จิ ฮู กำพร้าพ่อแม่ตั่งแต่เด็กเนื่องจากอุบัติเหตุทางรถยนต์ ซึ่งมีเขารอดชีวิตเพียงคนเดียว
คิมบอม เป็น โซ อี จอง
อี จอง เรียกได้ว่าเป็นกลุ่มของ F4 ที่เป็นคนเจ้าชู้ในแบบฉบับคาสโนวาที่สุด เขาเป็นคนที่มีความชำนาญด้านเครื่องดินเผาและครอบครัวของเขาเป็นเจ้าของพิพิธภัณฑ์ศิลปะที่ใหญ่ที่สุดของประเทศ ในที่สุดเขาก็เปลี่ยนแปลงกับความเป็นคาสโนวาของเขาเมื่อตระหนักในความรักของ Chu Ga Eul (คิมโซอึล เป็นเพื่อนรักกันกับ กึมจันดี)
คิม จุน เป็น อู บิน
อู บิน เป็นสมาชิกกลุ่ม F4 ครอบครัวของเขาดำเนินธุรกิจทางด้านรับเหมาก่อสร้างขนาดใหญ่และมีเครือข่ายเชื่อมต่อที่สำคัญในการองค์กรใต้ดินมาเฟียด้วย
คิม โซอึน เป็น คา อึล
คา อึล เป็นเพื่อนที่ดีที่สุดของ กึมจันดี และทำงานร่วมกับเธอที่ร้านข้าวต้ม ในที่สุดเธอก็บอก โซ ยิ จอง ว่าเธอชอบเขา
นักแสดงหลัก > นักแสดงสมทบ

คิม ฮย็อน-จู รับบทเป็น กู จุน ฮี – พี่สาวของกู จุน พโย เธอคอยช่วยเหลือ กึม จัน ดี และสัญญากับ กึม จัน ดี ว่าจะเป็นพี่น้องกัน
ลี เฮ ยอง รับบทเป็น คัง โซ ฮี (ประธานบริษัท) – แม่ของ กู จุน พโย และเป็นกรรมการผู้จัดการใหญ่ของ บริษัท ชินฮวา เธอต่อต้านลูกชายของเธอไม่ให้คบหากับ กึม จัน ดี และทำทุกอย่างภายในอำนาจของเธอที่จะหยุดยั้งพวกเขาทั้งคู่
ฮัน ซอก ฮวาน รับบทเป็น Geum Il Bong – พ่อของ กึม จัน ดี  เปิดร้านซักแห้งของครอบครัว เพื่อนของเขากู้ยืมเงินโดยแอบอ้างชื่อของเขา เป็นผลให้เขาถูกไล่ล่าจากพวกนักเลงปล่อยเงินกู้
อิท เย จิน รับบทเป็น นา กง จู – มารดาของกึม จัน ดี  เธอหวังให้ลูกสาวเธอแต่งงานกับคนร่ำรวยมีฐานะเพื่อชีวิตภายหน้าจะได้ไม่ลำบาก
ปาร์ค จิ บิน รับบทเป็น กึม คัง ซาน – น้องชายของกึม จัน ดี และเป็นเด็กที่เก่งในเทคโนโลยี
ฮัน แซ ยอง รับบทเป็น มิน โซ ฮย็อน – เธอเป็นรักครั้งแรกของ จิ ฮู เป็นนางแบบที่มีชื่อเสียงในเกาหลี และมีมิตรภาพที่ดีกับ กึม จัน ดี ครั้นเมื่อเธอกลับฝรั่งเศส จิ ฮุ ตามไปด้วย แต่เธอกลับไปแต่งงานที่นั้น จิ ฮู จึงตัดสินใจเดินทางกลับมายังเกาหลี
ลี มิน จอง  รับบทเป็น ฮา แจ คยอง – ลูกสาวประธานบริษัท เป็นคู่หมั้นของ กู จุน พโย และเป็นเพื่อนของ กึม จัน ดี
ลี จอง กิล รับบทเป็น ยุน ซอก ยอน – อดีตประธานาธิบดีของเกาหลีและเป็นคุณปู่ของ ยุน จิ ฮู เขาเชื่อว่าตนเองเป็นต้นเหตุให้เกิดอุบัติเหตุทางรถยนต์ที่ทำให้พ่อแม่ของ จิ ฮู เสียชีวิต
จอง โฮ บิน รับบทเป็น จุง ซาน รัก - เลขานุการประธานกรรมการและผู้จัดการการเงิน เป็นคนเห็นอกเห็นใจ กู จุ พโย และมักคอยช่วยให้เขาออกมาพบ กึม จัน ดี
ลี สิ จอง รับบทเป็น โฮ มิน จิ – เพื่อนคนแรกและคนเดียวของกึม จัน ดี ในโรงเรียนชินฮวา อย่างไรก็ตามเธอแอบหลงรัก กู จุน พโย จนทำให้เธอคิดหักหลัง กึม จัน ดี
กุก จิ ยู รับบทเป็น จิน ซอย ฮี (หรือที่รู้จักในบทจินเจอร์) – หนึ่งในสามสาวที่ชื่นชอบใน F4 (จิน ซัน มิ)
จาง จา ยอน รับบทเป็น พาร์ค ซัน จา (หรือที่รู้จักในบทซันนี่) - หนึ่งในสามสาวที่ชื่นชอบใน F4 (จิน ซัน มิ)
มิน ยอง วอน รับบทเป็น ลี มิน ซุก (หรือที่รู้จักในบทมิแรนด้า) - หนึ่งในสามสาวที่ชื่นชอบใน F4 (จิน ซัน มิ)
อิม จู ฮวาน รับบทเป็น So Il Hyun – พี่ชายของ อี จอง ที่เหินห่างตัดขาดจากน้องชาย และออกจากบ้านของครอบครัวทิ้ง ยิ จอง ให้ใช้ชีวิตที่ปกติตามลำพัง
ปาร์ค ซู จิน รับบทเป็น ชา อึล แจ - เพื่อนในวัยเด็กของ อี จอง และเป็นรักแรกของเขา เธอเปิดการเรียนการสอนเครื่องปั้นดินเผา
คิม มิน จิ รับบทเป็น จาง ยู มิ - คนไข้ที่อยู่รักษาตัวอยู่ในโรงพยาบาลเดียวกันกับ กู จุน พโย เมื่อครั้งที่เข้าเขารับการรักษา เธอพยายามให้ กู จุน พโย มาหลงรักเธอในช่วงที่ กู จุน พโย สูญเสียความทรงจำ
Jung Eui Chul รับบทเป็น ลี มิน ฮา (นักเรียนพี่ชายที่คิดจะฆ่าตัวตาย) / มินแจฮา (น้องชายของฮาเจ) - ตัวละครสองตัวที่เล่นโดยนักแสดงคนเดียวกัน คนแรกคือพี่ชายที่คิดฆ่าตัวตายแต่ได้รับการช่วยเหลือจาก กึม จัน ดี และอีกคนคือคนน้องที่แก้แค้น กู จุน พโย แทนพี่ชาย
에이스타일 มีบทเป็น เพื่อนของ จิ ฮู ที่มาเก๊า
การออกอากาศระหว่างประเทศ

ประเทศไทย : เริ่มออกอากาศเมื่อวันที่ 4 กรกฎาคม 2009 ทุกวันเสาร์และวันอาทิตย์ เวลา 9.15 น. ออกอากาศทางสถานีโทรทัศน์กองทัพบกช่อง7
ประเทศฟิลิปปินส์ : ออกอากาศทางช่อง ABS-CBN ออกอากาศเริ่มแรกในวันที่ 11 พฤษภาคม 2009 ออกอากาศตั้งแต่วันจันทร์ถึงวันศุกร์
ประเทศมาเลเซีย : ออกอากาศทางช่อง โทรทัศน์ 8TV (ASTRO ช่อง 708) เมื่อวันที่ 16 ธันวาคม 2009
ไต้หวัน : ออกอากาศทางช่อง CTV ออกอากาศซีรีสเมื่อวันที่ 10 พ.ค. 2009 ในวันอาทิตย์ที่ 10:00 GTVยังจะออกอากาศซีรีส์ที่เริ่มต้นตั้งแต่วันที่ 16 พฤษภาคม, เมื่อทุกวันเสาร์เวลา 21:00
สิงคโปร์ : ช่อง MediaCorp ของช่อง U ได้ออกอากาศซีรีส์ทุกวันเสาร์เวลา 09:30 โดยเริ่มตั้งแต่วันที่ 16 พ.ค. 2009, ร่วมกับไต้หวันของ GTV (ช่อง U ออกอากาศรุ่นไต้หวัน)
ฮ่องกง : ออกอากาศทางช่อง TVB J2 และเริ่มออกอากาศในปี 2009
อินโดนีเซีย : ช่อง Indosiar ซื้อสิทธิที่จะออกอากาศซีรีส์และจะออกอากาศทุกวันจันทร์และอังคารเวลา 10.30 น. เริ่มเมื่อ 1 มิถุนายน 2009
เวียดนาม : เริ่มออกอากาศเมื่อวันที่ 24 มิถุนายนตั้งแต่วันจันทร์ถึงวันพฤหัสบดีทุกสัปดาห์ เวลา  9:00 ที่ช่อง H1 (ฮานอยโทรทัศน์) ลิขสิทธิ์ถูกจัดขึ้นโดยTVMและถูกต้องตามกฎหมายออกอากาศเมื่อHTV3วันหยุดสุดสัปดาห์เวลา 09:00 เมื่อ 22 สิงหาคม 2009
Asia 's Xing Kong : ออกอากาศทาง BOF เมื่อ 8 กรกฎาคม 2008 ซึ่งเป็นส่วนหนึ่งของ BOF
แคนาดา : ออกอากาศในแวนคูเวอร์ทางช่อง Multicultural SHAW (119) วันธรรมดาเวลา 7:30 -20:00(เวลาท้องถิ่น)
อิสราเอล  : เริ่มออกอากาศตั้งแต่วันที่ 3 กันยายน 2010 ทาง Viva Platina Channel
เปรู  : เริ่มออกอากาศวันที่ 5 พฤษภาคม 2011 ทาง Panamericana Televisión
ปานามาเริ่มออกอากาศตั้งแต่วันที่ 19 มิถุนายน 2011 ทาง SERTV ช่อง 11
บอตสวานา เริ่มออกอากาศตั้งแต่เดือนมกราคม 2011 ในบีทีวี
เอกวาดอร์ : ออกอากาศทาง เอกวาดอร์ทีวี
โรมาเนีย : เริ่มออกอากาศตั้งแต่วันที่ 12 ตุลาคม 2011 ทาง Euforia ไลฟ์สไตล์ทีวี
เปอร์โตริโก : เริ่มออกอากาศตั้งแต่วันที่ 19 ตุลาคม 2011 ทาง เปอร์โตริโกทีวี
คาซัคสถาน : ออกอากาศทางสถานีโทรทัศน์ El Arna
ความแตกต่างระหว่างเรื่องราวในการ์ตูน และ ในซีรีส์

ความสัมพันธ์ระหว่าง Sojiroh และ ยู กิ (Yi Jeong และ Ga Eul ในเวอร์ชันเกาหลี) แตกต่างจากเวอร์ชันเกาหลีซึ่งความสัมพันธ์ของพวกเขาค่อย ๆ พัฒนาขึ้นเรื่อย ๆ จิ ฮู มีบทบาทสำคัญมากในชีวิตของ กึม จัน ดี กว่ารุ่นไต้หวันและญี่ปุ่น และยังเป็นสหายที่โรแมนติกมากที่สุดในเรื่อง
จิ ฮู เป็นเด็กกำพร้าในเวอร์ชันเกาหลี แต่ของรุ่นที่ญี่ปุ่นและจีนจะมีเรื่องราวเหมือนกับการ์ตูนที่เขามีครอบครัวและมีการสืบทอดธุรกิจของครอบครัว
ครอบครัวของ วู บิน ไม่ปรากฏในรุ่นนี้
สาเหตุที่กึม จัน ดี ได้เข้าร่วมเรียนโรงเรียนเดียวกันกับ F4 มีการเปลี่ยนแปลงเป็นอย่างมาก ในรุ่นมังงะ พ่อแม่ ของ มากิโนะ ของส่งเธอไปยัง Eitoku ซึ่งขัดกับความปรารถนาของเธอเพราะเธอต้องการที่จะเข้าเรียนอีกแห่งกับเพื่อนมัธยมของเธอ พ่อแม่ของเธอคิดว่าอาจเพิ่มโอกาสให้ มากิโนะ ในการได้แต่งงานกับผู้ชายที่มีฐานะที่เรียนอยู่ที่นั่นไปด้วย เธอจึงต้องไปเรียนในโรงเรียนที่มีแต่คนมั่งมี มีฐานะ แต่ในเวอร์ชันเกาหลี กึม จัน ดี ได้ช่วยเด็กนักเรียนจากการฆ่าตัวตายในขณะที่เธอกำลังไปส่งมอบบริการซักรีด (ครอบครัวของเธอเป็นเจ้าของธุรกิจซักแห้ง) และเพื่อที่จะลดแรงกดดันจากประชาชน เหตุการณ์ที่เกิดขึ้นประธานบริษัทจึงมอบทุนการศึกษาให้แก่ กึม จัน ดี ในตอนแรกเธอยังไม่อยากไปเรียนในโรงเรียนนี้ แต่เมื่อเธอรู้ว่าโรงเรียนนี้มีสระว่ายน้ำเธอจึงเข้าเรียนยังโรงเรียนนี้ (เธอคือนักว่ายน้ำ)